Søre Ryfylke prosti

Søre Ryfylke prosti, inntil 1989 benevnt Hetland prosti, var et tjenestedistrikt i Stavanger bispedømme i Den norske kirke, med prostesete på Tau i Ryfylke. Det ble etablert i 1925 og inngikk fra 2013 i "nye" Ryfylke prosti.

Historikk

Hetland prosti ble opprettet i forbindelse med etableringen av Stavanger bispedømme, etter vedtak i statsråd den 7. november 1924, med virkning fra 1. januar 1925. Det tidligere Stavanger prosti ble delt i to, hvor kirkesognene som lå til byen Stavanger inngikk i Stavanger domprosti, mens landsognene inngikk i det nye Hetland prosti som da utgjorde:
 Frue
 Riska
 Høle
 Randaberg
 Kvitsøy
 Hausken
 Sørbø
 Mosterøy
 Hesby
 Talgje
 Forsand
 Strand

I 1967 ble Hetland overført til Stavanger domprosti, og Riska ble overført til Jæren prosti. Videre i 1988 ble Høle, Randaberg og Kvitsøy kirke overført til Jæren prosti, mens Sjernarøy, Hjelmeland, Årdal og Fister kirker ble tilført fra Ryfylke prosti.

Ettersom prostiet fra 1988 ikke lenger omfattet Hetland, men derimot søndre del av Ryfylke, ble navnet endret til Søre Ryfylke prosti, samtidig som Ryfylke prosti fikk navnet ''Nordre Ryfylke prosti.

I 2006 ble Hausken, Sørbø, Mosterøy, Hesby, Talgje og Sjernarøy overført til Tungenes prosti.

I 2013 ble så de to prostiene Søre og Nordre Ryfylke slått sammen til det nye Ryfylke prosti, med prostisete på Hjelmeland.

Referanser

Se også
 Kirker i Norge
 Den norske Kirken

Rogalands historie
Tidligere prostier i Stavanger bispedømme